PATVIRTINTA

Vilniaus rajono savivaldybės

administracijos direktoriaus

2024 m. balandžio 16 d.

įsakymu Nr. A27(1)-419

Priedas Nr. 6

**VILNIAUS RAJONO SAVIVALDYBĖS ADMINISTRACIJOS KALVELIŲ SENIŪNIJOS 2024 M. VEIKLOS PLANAS**

1. **Vilniaus rajono savivaldybės administracijos Kalvelių seniūnijos aplinka.**

1.1. Seniūnijos plotas, miestelių, kaimų trumpa charakteristika.

Kalvelių seniūnijos valdos išsidėsčiusios 11 894 ha plote rytinėje Vilniaus rajono dalyje. Kalvelių seniūnija ribojasi su kaimynėmis Lavoriškių, Medininkų, Mickūnų, Šatrininkų, Rukainių seniūnijomis. Iš 11 894 ha užima: 7 350 ha - žemės ūkio naudmenos, 3 770 ha – miškai, 774 ha – vandenys ir kitos paskirties plotai. Seniūnijos teritorijoje yra 32 kaimai. Didžiausios gyvenvietės: seniūnijos centras – Kalveliai, Šumskas, Kena, Pakenė.

2022 m. spalio 28 d. Lietuvos Respublikos Prezidentas dekretu Nr. 1K-1153 „Dėl Kalvelių herbo patvirtinimo“ patvirtino Kalvelių herbą.

 1.2. Seniūnijos gyventojai (einamųjų metų sausio 1 d. duomenimis).

2024 m. sausio 1 d. duomenimis 4170 asmenys deklaravo savo gyvenamąją vietą Kalvelių seniūnijoje. Kiti duomenys pateikti lentelėje.

|  |  |
| --- | --- |
| **Seniūnijos gyventojai pagal pagrindines amžiaus grupes** | **Skaičius** |
| Darbingo amžiaus | 2676 |
| Pensinio amžiaus | 798 |
| Vienišų nusenusių | 43 |
| Suaugusiųjų neįgaliųjų | 218 |
| Vaikų su negalia iki 18 m. | 14 |
| Darbingo amžiaus neįgaliųjų | 103 |
| Socialinę atskirtį patiriančios šeimos | 9 |

1.3. Seniūnijos seniūnaitijos, bendruomenės, bendrijos (skaičius, pagrindinė informacija).

2023 m. Kalvelių seniūnijos teritorija buvo suskirstyta į 9 seniūnaitijas. 2023 m. spalio mėn. įvykus seniūnaičių rinkimams gyventojai išrinko 9 seniūnaičius (žr. lentelę).



2007 metais įkurtas Kalvelių bendruomenės centras, kurio pirmininke išrinkta Ana Išorienė.

 1.4. Švietimo įstaigos (pavadinimas, vaikų sk., pagrindinė informacija apie įstaigą).

Kalvelių seniūnijos teritorijoje veikia:

Kalvelių S. Moniuškos gimnazija (mokosi 178 mokiniai, pamokos dėstomos lenkų kalba);

Kalvelių ,,Aušros“ gimnazija (mokosi 198 mokiniai, pamokos dėstomos lietuvių kalba);

Šumsko pagrindinė mokykla (mokosi 81 mokinys, pamokos dėstomos lenkų kalba);

Pakenės Česlovo Milošo pagrindinė mokykla (mokosi 105 mokiniai, pamokos dėstomos lenkų kalba);

Kalvelių vaikų darželyje veikia keturios grupės: 2 lietuvių ugdomąja kalba „Gaideliai“ ir „Boružiukai“ bei 2 lenkų ugdomąja kalba „Kiškučiai“ ir „Nykštukai“. Iš viso Kalvelių vaikų darželį lanko 52 vaikai.

 1.5. Kultūros, socialinės, sporto, sveikatos įstaigos, bibliotekos, bažnyčios ir kt. (Pavadinimas, pagrindinė informacija apie įstaigą).

2020 m. veiklą pradėjo Kuosinės socialinės globos namai, ilgalaikę ir trumpalaikę socialinę globą teikianti įstaiga.

2017 m. atlikta RDKC Kalvelių skyriaus ( kultūros centro) renovacija, kurios metu atnaujintas tiek pastato vidus, tiek išorė.

2015 m. Šumsko miestelyje buvo atidarytas Universalus daugiafunkcinis centras, Rudaminos daugiafunkcinio kultūros centro filialas. Įrengtos naujos patrauklios erdvės, aprūpintos būtina technika, baldais bei modernia įranga. Centras aprūpintas profesionaliais muzikos instrumentais ir garso įranga. Lankytojų fiziniam aktyvumui palaikyti įsigytas sportinis inventorius – įvairūs treniruokliai, stalo tenisas, futbolo stalas. RDKC Šumsko skyrius yra aprūpintas sportiniais ir turistiniais dviračiais, slidėmis, interaktyvia lenta, vaizdo įranga, įsigyta įvairios kompiuterinės įrangos. Centre vyksta sporto, meno, dailės bei kiti laisvalaikio užsiėmimai.

Seniūnijos gyventojai turiningai gali praleisti laiką Kalvelių kultūros centre, kuriame veikia moterų vokalinis ansamblis „Przyjaciółki“, vokalinis vaikų ansamblis „Guzik“, vokalinis ansamblis „Cantate“ ir Kalvelių kapela.

Kalvelių seniūnijos teritorijoje 2011 metais įsikūrė Šeimos ir vaiko krizių centras bei bendruomeniniai namai Kalvelių k., Naujoji g. ir šv. Faustinos g. Įstaiga teikia trumpalaikę socialinę globą ir paramą šeimai. Krizių centre teikiama socialinė, pedagoginė, psichologinė pagalba ne tik vaikams, bet ir jų šeimos nariams.

Nuo 2014 m. Kalvelių kaimo gyventojai gali džiaugtis moderniai įrengtu, dirbtine danga padengtu sporto aikštynu. Jame vyksta sporto varžybos. Kalvelių kaimo vardą garsina sporto klubas „Ave.Ko.“.

Šumsko mstl. veikia palaikomojo gydymo ir slaugos ligoninė. Kalvelių k. veikia ambulatorija ir vaistinė.

Seniūnijos teritorijoje veikia dvi bibliotekos Kalvelių kaime ir Šumsko miestelyje. Bibliotekos siūlo knygų ir periodinės spaudos įvairovę. Bibliotekų patalpose įsikūrę kompiuteriniai centrai, kuriuos lanko vaikai bei jaunimas.

Seniūnijos teritorijoje yra 3 bažnyčios: Šumsko miestelyje – Šumsko šv. arkangelo Mykolo bažnyčia, Kalvelių k. - Kalvelių Dievo Gailestingumo bažnyčia, Kenos k. - Kenos Švč. Aušros Vartų Dievo Motinos bažnyčia. Pamaldos vyksta lenkų ir lietuvių kalbomis. Prie Kalvelių Dievo Gailestingumo bažnyčios 2007 m. iškilo pirmasis Lietuvoje bronzinis paminklas popiežiui Jonui Pauliui II.

 1.6. Kapinės, visuomeninės paskirties teritorijos, poilsinės zonos, parkai ir kt., sutartys dėl laikinų prekybos nuomos vietų (kioskai), prekybos aikštelės, prekybos ir paslaugų vietos ir kt.

Seniūnijos teritorijoje yra šios kapinės: Šumsko, Ropėnų, Nemėžėlės, Vindžiūnų, Barvoniškių, D. Kuosinės. Iš jų veikiančios – Šumsko ( Vilniaus g. ir Mėnulio g.) bei Ropėnų kapinės.

Seniūnijos teritorijoje yra šie visuomeniniams poreikiams skirti sklypai (žr. lentelę):

|  |  |
| --- | --- |
| **Eil. Nr.** | **Objekto pavadinimas**  |
| 1. | Kalvelių k., Kalno g. (poilsio zona 40, 85 a) |
| 2. | Kenos k. (poilsio zona 0, 38 a) |
| 3. | Šumsko mstl., Dominikonų g. 1A (0,845 ha) |
| 4. | Šumsko mstl., Laisvės g. (poilsio zona 84, 05 a)  |
| 5. | Šumsko mstl., Vilniaus g. (prie mokyklos 42, 15 a)  |
| 6. | Šumsko mstl., Jaunimo g. (63 a)  |
| 7. | Kalabariškių k. (poilsio zona 0. 20 a) |
| 8. | Kalvelių k., Kenos g. 15 (26, 67 a)  |
| 9. | Šumsko mstl., Trys Kryžiai (0, 23 a) |
| 10. | Kalvelių k., Vilniaus r. 1A Rožinio koplyčia (0, 3 a) |
| 11. | Šumsko mstl., M. Šumskio g. (1,6587) |
| 12. | Kuosinės k. (vaikų žaidimo aikštelė) |
| 13. | Kalvelių k., Sodų g. 26 (0,50 a) |
| 14 | Kalvelių k., Bažnyčios g. 7A (0,37 a) |
| 15. | Šumsko mstl., Vilniaus g. 142 (0,0675 a) |

Fiziniai ir juridiniai asmenys, sumokėję vietinės rinkliavos mokestį už leidimo prekiauti ar (ir) teikti paslaugas seniūnijos teritorijoje išdavimą ir gavę seniūnijos leidimą prekiauti ir (ar) teikti paslaugas, turi teisę prekiauti iš laikinųjų prekybos įrenginių (Šumsko mstl. ir Kalvelių k.) arba vykdyti išvežiojamąją prekybą iš tam tikslui pritaikytų automobilių, autoparduotuvių.

1.7. Seniūnijos teritorijoje esančios įmonės (veiklos pobūdis, darbuotojų sk.).

|  |  |  |
| --- | --- | --- |
| **Eil.** **Nr.** | **Įmonės pavadinimas** | **Veiklos sritys** |
| 1. | H. Pečura individuali įmonė | Maisto parduotuvė, ūkio prekės |
| 2. | UAB „Autoerdvės kuras” | Degalinė  |
| 3. | UAB „Truck service Vilnius” | Servisas  |
| 4. | Kooperatyvas Derliaus centras | Žemės ūkis |
| 5. | MB „Irinija” | Gėlės ir dekoratyviniai augalai |
| 6. | Aibė  | Maisto parduotuvė, mažmeninė prekyba, statybinės medžiagos |
| 7. | UAB „Koops mažmena“ | Maisto parduotuvė |
| 8. | UAB „Eurovaistinė” | Vaistai, medicininės medžiagos |
| 9. | UAB „Akvilegija” | Žuvininkystė |
| 10.  | VšĮ „Ramūno ateljė“ | Profesionalaus meno projektai, kino gamyba, teatro pastatymų veikla, edukaciniai projektai, profesiniai seminarai, literatūros kūrinių recitacijos. Kita kultūrine ir socialine veikla. |

1. **Vilniaus rajono savivaldybės administracijos Kalvelių seniūnijos vidinė struktūra, valdomi ištekliai.**

2.1. Kalvelių seniūnija yra Vilniaus rajono savivaldybės administracijos struktūrinis teritorinis padalinys, veikiantis Vilniaus rajono aptarnaujamos teritorijos dalyje. Seniūnijos aptarnaujamos teritorijos ribas nustato Vilniaus rajono savivaldybės taryba. Savo veikla Vilniaus rajono savivaldybės administracijos Kalvelių seniūnija siekia: sukurti Kalvelių seniūnijos gyventojams saugią, sveiką ir švarią aplinką įrengiant apšvietimą gyvenvietėse, asfaltuojant kelius, atliekant žvyrkelių lyginimo greideriu darbus, kertant avarinės būklės medžius, organizuojant švaros akcijas, įtraukiant į teritorijos tvarkymą vietos gyventojus ir pagal užimtumo didinimo programą dirbančius darbuotojus.

 2.2. Seniūnijos vidinė struktūra (darbuotojų skaičius, pareigos).

2023 metais seniūnijos personalą sudarė 15,75 etato, dirbo šie darbuotojai: seniūno pavaduotoja Olia Lukaševič, vyriausioji raštvedė Lucija Jakubovska, vyresnioji finansininkė Irena Valinauskienė, vyresn. soc. darbo organizatorė Teresa Andraloit, specialistas Miroslav Tučkovski, inspektorė Božena Milto, vyresn. specialistės Justyna Ščerbuk, Helena Varnienė, Jolianta Gulbicka, vyresnysis specialistas Vladimir Potapov, specialistė (žemės ūkio) Elžbieta Masiulianec, kapinių prižiūrėtojas Marijan Beliavskij.

2.3. Seniūnijos turtas apskaitomas seniūnijos balanse (apskaitomas lėšos).

Įsigijimo savikaina – 3716507,50 Eur;

Ilgalaikis nematerialusis turtas – 4020,01 Eur;

Pastatai – 462925,26 Eur;

Infrastruktūros ir kiti statiniai – 3185319,40 Eur;

Transporto priemonės – 26139,97 Eur;

Baldai ir biuro įranga – 21593,66 Eur;

Kitos mašinos ir įrenginiai -2828,00 Eur.

2.4. Užimtumo didinimo programa (lėšos, įdarbinta žmonių, veikla).

2024 m. Kalvelių seniūnijos laikino pobūdžio teritorijos tvarkymo darbams numatomos 5 darbo vietos.

Rengiant Kalvelių seniūnijos 2024 m. veiklos planą buvo atsižvelgta į seniūnijos lėšų poreikio 2024 m. sąmatą.

1. **Vilniaus rajono savivaldybės administracijos Kalvelių seniūnijos misija, vizija.**

 3.1. Seniūnijos misija.

Tenkinant Kalvelių seniūnijos bendruomenės viešuosius poreikius ir interesus, įgyvendinti savivaldos teisę ir vykdyti viešojo administravimo ir viešųjų paslaugų teikimo funkcijas seniūnijos lygiu.

 3.2. Seniūnijos vizija.

Saugi ir patogi gyvenamoji aplinka Kalvelių seniūnijos teritorijoje.

 3.3. Einamųjų metų seniūnijos metinio veiklos plano tikslai.

2024 m. planuojama atlikti šiuos kelių (gatvių) remonto, tiesimo rekonstravimo darbų plane numatytus darbus :

1. Šumsko mstl., Miežniūnų g. (VL 8363) asfaltbetonio dangos įrengimas (*dalis gatvės, priklauso nuo skirto finansavimo*).
2. Geibulių k., Geibulių g. (VL 8358) asfaltbetonio dangos įrengimas (*dalis gatvės, priklauso nuo skirto finansavimo*).
3. Kalvelių k., Margių g. (VL 8340) asfaltbetonio dangos remontas (*įrengimas priklausys nuo skirto finansavimo*).
4. Šiulgų k., Tilto g. (VL 8385) žvyro skaldos pagrindo įrengimas.
5. Vindžiūnų k., Vindžiūnų g. (VL 8355) žvyro pagrindo įrengimas *(dalis gatvės).*
6. Kalvelių k., Bažnyčios g. pėsčiųjų takų ir šaligatvių projektavimas *(įrengimas priklausys nuo skirto finansavimo*).

2024 m. numatoma įrengti gatvės apšvietimą:

1. Šumsko mstl., M. Šumskio g. prie daugiabučių namų,
2. Kalabariškių k., Tabolino g. (*darbų atlikimas pagal 2023 m. parengtą projektą*),
3. Špokinės vs., Vilnelės g. (*papildomos apskaitos ir šviestuvo įrengimas*),
4. Tvankiškių k. (*darbų atlikimas pagal 2023 m. parengtą projektą*),
5. Norvaišų k., Norvaišų g. (*papildomos apskaitos ir šviestuvų įrengimas*).

Kiti einamųjų metų darbai:

1. Vaikų žaidimų aikštelės atnaujinimas Šumsko mstl.
2. Eglutės įžiebimo šventės organizavimas Kenos k. ir Kalvelių k.
3. Lauko treniruoklių įrengimas Kalvelių k. (*įrengimas priklauso nuo skirto finansavimo*).
4. **Einamųjų metų KPPP ir Vietos bendruomenių savivaldos programos lėšų poreikis.**

 4.1. KPPP **planuojamas** lėšų poreikis (planuojami įgyvendinti darbai, tikslai, uždaviniai).

Kalvelių seniūnijos KPPP planuojamas lėšų poreikis: 158000 Eur. Planuojami darbai:

1. Šumsko mstl., Miežniūnų g. (VL8363) asfaltbetonio dangos įrengimas ( *dalis gatvės, priklauso nuo skirto finansavimo*)
2. Geibulių k., Geibulių g. ( VL 8358) asfaltbetonio dangos įrengimas ( *dalis gatvės, priklauso nuo skirto finansavimo*).

 4.2. Vietos bendruomenių savivaldos programos **planuojamas** lėšų poreikis (planuojami įgyvendinti darbai, tikslai, uždaviniai).

Lėšos iš Vietos bendruomenių savivaldos programos nenumatytos.

 4.3. Iš savivaldybės biudžeto skirtos lėšos įsiskolinimams dengti.

Seniūnija įsiskolinimų neturi.

Kalvelių seniūnijos metinio veiklos plano projektas 2024 m. sausio 26 d. buvo pateiktas svarstyti išplėstinei seniūnaičių sueigai, kurioje priimtas sprendimas pritarti/nepritarti Kalvelių seniūnijos metinio veiklos plano projektui (2024-01-26 išplėstinės seniūnaičių sueigos protokolas Nr. B-1).

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Programos kodas** | **Programos tikslo kodas** | **Uždavinio kodas** | **Priemonės kodas** | **Priemonės pavadinimas** | **Rezultatai/ Vertinimo kriterijai** | **Savivaldybės biudžeto asignavimai** | **Iš viso** | **Pastabos** |  |
| **Iš savivaldybės biudžeto** | **Iš valstybės biudžeto specialiųjų tikslinių dotacijų** | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos lėšos** |  |  |  |
|  |
|  |
| **Susisiekimo ir gatvių apšvietimo infrastruktūros gerinimo programa (03)**  |  |
| 03 | 01 | Plėtoti rajono gyventojams patogią ir saugią susisiekimo sistemą |  |
| 03 | 01 | 03 | Apšviesti rajono gyvenviečių gatves ir plėsti gatvių apšvietimo tinklus. Sudaryti sąlygas Savivaldybės funkcijų vykdymui |  |
| 03 | 01 | 03 | 01 | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijose | Apšviečiamos gatvės: Barvoniškių, Bažnyčios, Dominikonų, Dunojų, Geibulių, Jaunimo, K. Šupo, Kalabariškių, Kenos, Kuosinės, Laukininkų, M. Koperniko, M. Volskio, M. Šumskio g. -, Šumskas, Margių, Miežniūnų, Miško, Naujoji, Pakinės, Plačioji, Ropėnų, Santakų, Smėlio, Stauniškių, Tabolino g. -, Kalabariškių k., Tado Kosciuškos, Taikos, Tvankiškių k., Vilnelės, Vilniaus g., Šumskas, Vilniaus g., Kalvelių k., Vindžiūnų, Vladislovo Sirokomlės g., Šaltinėlio, Šilingių, Šiulgų, Šv. Faustinos g., Kalvelių k., Šv. Faustinos g. | 90,0 |  |  | 90,0 | - | 90,0 |  |  |
| **Valdymo programa (04)** |  |
| 04 | 01 | Užtikrinti sklandų savivaldybės institucijų darbą |  |
| 04 | 01 | 01 | Sudaryti sąlygas Savivaldybės funkcijų vykdymui |  |
| 04 | 01 | 01 | 04 | Seniūnijų darbo organizavimas | Vykdoma nuolat | 505,6 |  | 0,5 | 505,6 |  | 506,1 |  |  |
| 04 | 01 | 01 | 04 | Žemės ūkio funkcijų vykdymas | Valdų atnaujinimas, suinteresuotų asmenų konsultavimas, paraiškų priėmimas | 29,4 |  |  | 29,4 |  | 29,4 |  |  |
| **Saugios ir švarios gyvenamosios aplinkos kūrimo programa (05)** |  |
| 05 | 01 | Užtikrinti gyventojams nepertraukiamą komunalinių paslaugų teikimą |  |
| 05 | 01 | 02 | Palaikyti rajone švarią aplinką |  |
| 05 | 01 | 02 | 05 | Atliekų tvarkymas (bešeimininkių šiukšlių surinkimas ir išvežimas) seniūnijose | Surinktos ir išvežtos atliekos iš kapinių, visuomeninių vietų ir rekreacinių zonų, laikino sandėliavimo aikštelių | 3,0 |  |  | 3,0 |  | 3,0 |  |  |
| 05 | 01 | 02 | 06 | Viešųjų erdvių (kapinių, poilsio zonų ir pan.) tvarkymas seniūnijose | Vykdoma nuolat; Atlikti vietinių kelių ir gatvių dangos paprastasis remontas; Palyginta kelių ir gyvenviečių gatvių žvyro ir grunto danga; Nupjauti avariniai medžiai, pagenėtos šakos; Patiektas vanduo į veikiančias kapines; Pagamintos gatvių pavadinimų ir namų numerių lentelės; Sutvarkytos rekreacinės zonos ir visuomeninės vietos; Margių g., Kalvelių k. kelio dangos remontas; Eksploatuojami ir prižiūrimi komunalinio ūkio mašinos ir inventorius; Įsigytos kitos prekės ir paslaugos, būtinos viešųjų erdvių tvarkymui | 368,0 |  |  | 368,0 |  | 368,0 |  |  |
| **Socialinės atskirties mažinimo programa (08)** |  |
| 08 | 01 | Didinti socialiai remtinų asmenų integraciją į visuomenę ir mažinti socialinę atskirtį |  |
| 08 | 01 | 01 | Teikti socialinę paramą |  |
| 08 | 01 | 01 | 01 | Piniginės socialinės paramos teikimas, išmokant pašalpas ir kompensacijas | Vykdoma nuolat: socialinių pašalpų, laidojimo pašalpų, būsto šildymo kompensacijų, išmokų vaikams, paramų mokinio reikmenims, pašalpų socialiai remtiniems asmenims priskaičiavimas | 74,4 |  |  | 74,4 |  | 74,4 |  |  |

Seniūno pavaduotoja, l. e. seniūno pareigas Olia Lukaševič

Vyresnioji finansininkė Irena Valinauskienė